钦定古今图书集成/明伦汇编/氏族典/第445卷 > 《廖用贤尚友录》 > 柳敬中
## 钦定古今图书集成/明伦汇编/氏族典/第445卷 > 《廖用贤尚友录》 > 柳敬中

按《万姓统谱》：敬中，慈谿人。初举明经，授登封县学教
谕。洪武三十一年，升常熟知县。釐务精敏，兴植坠废，
崇儒敬士，开辟田野。孔氏子孙有流落邑中者，贫不
能娶，敬中曰：“此守土责也。”为娶妻，筑室宣化门外，给
产养之。又得范文正裔孙，复为筑室，赡以饮食，制衣
巾，具束修，遣入邑庠。其敦名教、厚风俗类如是。永乐
六年以忧去。服阕，吏民诣阙请复任，升苏州府同知，
为政平易，民甚宜之。今祠于学宫。